News Update: ‘เยลเลน’ เตือนราคาน้ำมันพุ่งอีก หลังอียูเริ่มลดการซื้อน้ำมันจากรัสเซียในหน้าหนาว หวั่นเงินเฟ้อสหรัฐฯ ยืดเยื้อ กระทบจ้างงาน - FINNOMENA
รมว.คลัง สหรัฐฯ ‘เจเน็ต เยลเลน’ เตือนชาวอเมริกันอาจต้องเผชิญปัญหาราคาน้ำมันพุ่งสูงขึ้นในช่วงฤดูหนาว หลังสหภาพยุโรป (อียู) ลดการซื้อน้ำมันจากรัสเซียอย่างมีนัยสำคัญ พร้อมระบุ ตลาดแรงงานไม่สามารถแข็งแกร่งในระยะยาวได้ในภาวะที่เงินเฟ้อสูง
12 ก.ย. 2565

รมว.คลัง สหรัฐฯ ‘เจเน็ต เยลเลน’ เตือนชาวอเมริกันอาจต้องเผชิญปัญหาราคาน้ำมันพุ่งสูงขึ้นในช่วงฤดูหนาว หลังสหภาพยุโรป (อียู) ลดการซื้อน้ำมันจากรัสเซียอย่างมีนัยสำคัญ พร้อมระบุ ตลาดแรงงานไม่สามารถแข็งแกร่งในระยะยาวได้ในภาวะที่เงินเฟ้อสูง
เยลเลนกล่าวถึงราคาน้ำมันเมื่อวานนี้ (11 ก.ย.) ว่า มันคือความเสี่ยง และเป็นความเสี่ยงที่กลุ่มประเทศต่างๆ กำลังดำเนินการจำกัดราคาน้ำมันรัสเซียเพื่อลดรายได้ที่ที่รัสเซียสามารถใช้ทำสงครามในยูเครน พร้อมกับคงซัพพลายน้ำมันรัสเซียไว้เพื่อควบคุมราคาโลกให้ต่ำลง
รมว.คลัง สหรัฐฯ กล่าวเสริมว่า มีความเป็นไปได้ที่ราคาน้ำมันจะเพิ่มขึ้นอีก เนื่องจากอียูจะเริ่มลดการซื้อน้ำมันจากรัสเซียเป็นจำนวนมาก รวมถึงห้ามรัสเซียขนส่งน้ำมันโดยเรือบรรทุกน้ำมัน
สำหรับมุมมองต่อเศรษฐกิจสหรัฐฯ เยลเลนหวังว่า สหรัฐฯ จะสามารถหลีกเลี่ยงภาวะเศรษฐกิจถดถอยได้ และเสริมว่าชาวอเมริกันคงเข้าใจถึงความจำเป็นที่ Fed ต้องดำเนินการเพื่อเอาชนะเงินเฟ้อ
อดีตประธาน Fed มองว่า Fed จะต้องมีทักษะที่ยอดเยี่ยมรวมถึงโชคด้วยเพื่อทำให้เกิด Soft Landing การควบคุมเงินเฟ้อเป็นสิ่งที่จำเป็น เพราะสหรัฐฯ ไม่สามารถมีตลาดแรงงานที่แข็งแกร่งในระยะยาวได้ หากเงินเฟ้อไม่อยู่ภายใต้การควบคุม
สอดคล้องกับประธาน Fed ‘เจอโรม พาวเวลล์’ ซึ่งกล่าวเมื่อสัปดาห์ที่แล้วว่า Fed มีความมุ่งมั่นอย่างแรงกล้าที่จะควบคุมอัตราเงินเฟ้อซึ่งยังคงใกล้ระดับสูงสุดในรอบ 40 ปี
เยลเลนกล่าวว่า ปธน.โจ ไบเดน เชื่อมั่นในการใช้นโยบายการเงินของ Fed โดยเป้าหมายของรัฐบาลและ Fed สอดคล้องกันมาก คือ เราต้องการเห็นตลาดแรงงานที่แข็งแกร่งและอัตราเงินเฟ้อลดลงสู่ระดับปกติมากขึ้น
อ้างอิง:
https://www.reuters.com/business/energy/us-treasurys-yellen-says-oil-prices-could-spike-winter-cnn-2022-09-11/ 
https://www.bloomberg.com/news/articles/2022-09-11/yellen-says-no-strong-labor-market-in-long-run-if-inflation-high?sref=e4t2werz 
  ——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ราคาน้ำมัน
เจเน็ต เยลเลน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA